Den Nord-Cimbriske Tilskuer, 1844-08-22
Endeel Naturforskere have foretaget en Undersøgelse, hvorvidt at Byen Felsberg i Schweitz er truet med Fare af det nærliggende Bjerg, hvoraf forgangen et stort Stykke faldt ned; og de have erklæret, at et Stykke af Bjerget af mere end 30 Millioner Centners Vægt, truer med at styrte ned, og dette vil ikke allene begrave hele Byen under sig; men maaskee ogsaa hemme Rhinens Løb. Der gives vist intet Land i Europa, hvor Pobelen er mere raa og ucultiveret end i Engeland, Aarsagen dertil maae søges deels i den Mangel paa Cultur, der hersker hos de lavere Klasser, da der gives mange Mennesker, som ikke kunne skrive et eneste Bogstav og ikke kunne læse, og deels i den mørke mel ankolske Sindstemning, der er et forherskende Træk hos Engelænderne, og hvorfor ogsaa Mord der ere meget hyppige. Redactionen har ved extraordinair Leilighed modtaget et Nr. af the Newcastle Cronicle af 10de August d. A.; i dette eene Nr. findes allene følgende Mord anførte: "Søndag den 4de August om Morgenen blev et skrækkeligt Mord og Selvmord begaaet: En Mand ved Navn fise var geraadet i Trætte med sin Søn et ungt Menneske paa 20 Aar, og blev saa fordittret at han greb en Jernbakke, og med et Slag næsten kløvede Hovedet paa ham man troer ikke at han kan overleve det; Politiet, der var bleven underrettet derom, begav sig strax til Faderen for at arrestere ham, denne fik imidlertid Tilladelse til foreløbig at begive sig ind i næste Værelse; men da han ikke kom tilbage, gik Politibetjenterne derind, og fandt da Faderen svømmende i sit Blod; han havde paa den skrækkeligste Maade skaaret Halsen over paa sig. - J Nottingham er en Kone kastet i Fængsel, for at have forgivet hendes Mand, hun havde ofte truet med at dræbe ham, og en Dag forrige Uge havde hun kjøbt for 4 Skilling Arsenik, som hun havde givet ham ind, hvorpaa han døde under de skrækkeligske Smerter. En anden Kone Hanne Slack var mistænkt for at have forgivet hendes 2 Aars gamle Barn. -J disse Dage er en Mand i London ved Navn Sherwood henrettet, fordi han havde skaaret Halsen over paa sin Kone med en Ragekniv, og derpaa drukket sig saa overfladig fuld, at han uden Sandser laae ved Siden af hende, og endelig er en Mariner Joseph Noble dømt til at hænges paa Ræerne, fordi han havde stukket en Midshipsman ihiel. - Blandt flere sørgelige, men mærkelige Tildragelser, som findes anførte i fornævnte Blad ere følgende: Onsdagen den 7de ds. var en Forpagter Uppindens Hest kommen ind i Naboens Have, og havde der nedrevet en Bistade, Bierne angrebe den strax med Heftighed, den stakkels Hest sparkede og slog heftig om sig, og en Hyrde, som befandt sig i Naboens Huus. løb ud for at befrie Hesten, han fik ogsaa fat i den, men neppe var dette skeet, førend Bierne ogsaa angrebe ham, og bedækkede hans Hoved, Ansigt og enhver ubeækket Deel af hans Legeme. Det var forgiæves, at han søgte at slaae dem fra sig. Vaade Klæder og andre Sager bleve kastede over ham, men det varede længe inden Bierne forlode ham. Det ulykkelige Menneske blev ført hjem, men døde paa Veien derhen, kun 10 Minutter efter Angrebet. Hesten døde næste Dag. - J Norwich har en vis James Frost, en Methodist, i et Anfald af Fanatisme og Vanvid, med en stor Hammer, myrdet sine tre smaa uskyldige Børn; i den Formening, at han gjorde Gud en velbehagelig Gierning, ved at skaffe dem saa hurtig til Himlen.